Gangkhar Puensum

Gangkhar Puensum (7.570 m) Himalaiako mendia da. Munduko tontor nagusien artean 40.a da eta mundu osoan igo gabe geratzen den tontor nagusirik garaiena da, iturri gehienen arabera.

Tibet eta Bhutanen arteko mugan dago eta azken honetako mendirik altuena da; gaur egun argi dago Kula Kangri (7.538 m) ez dagoela mugan, Tibeten baino. Bi aldeak herri tibetarraren lurrak dira. Bere garaiera lehen aldiz 1922an neurtu bazen ere, XX. mendearen amaiera arte ez zen neurketa zehatzik egon.

 Jakingarriak 
Leku-izen hau transkribatzeko beste forma batzuk Gangkar Pünsum, Gangkar Punsum, Gankar Punzum eta Kangkar Punsum dira. Tibeteraz "mendiko hiru anaiak" esan nahi duErreferentzia webgune honetan..

Txinako Herri Errepublikaren menpeko Tibetekiko mugan dago, kokapena eztabaidagaia izan bada ereEztabaida sakona Gangkhar Puensum eta Kula Kangriko altuera eta kokapen zehatzez.. Bhutani dagokionez Gasa barrutian dago, Wangdue Phodrang barrutiarekiko mugatik oso hurbil. Tibeteko eskualde autonomoko Shannan prefektura ofizialean dago, Ü-Tsang herrialde tradizionalean.

 Ezin igo 
Bhutan 1983an mendigoizaleentzat zabaldu zen; 1985 eta 1986ren artean mendira igotzeko 4 saiakera egon ziren; lehena mendia bera identifikatzeko gai ere ez zen izan, eremuko kartografia eskasa dela medio.

1994an Bhutango gobernuak erlijioa dela eta (mendi sakratuak direlakoan) 6.000 metrotik gorako mendietara igotzea ostera ere debekatu zuen. Horren ondorioz tontorrera heldu nahi izan dutenak Tibet aldetik abiatu dira; 1998an bigarren mailako tontor bat igo zen eta 1999an talde japoniar batek Liankang Kangri (7.535 m, "Iparraldeko Gangkhar Puensum" izenez ere ezaguna) igotzea lortu zuen.

2003an Bhutango gobernuak edozein menditara igotzea erabat debekatu zuen, beraz munduan igo gabe geratzen den tontor nagusirik altuena izaten segituko duMendietara igotzeko oztopoez..

 Erreferentziak 

 Bibliografia 
 Berry, Steven K.: The Thunder Dragon Kingdom: A Mountaineering Expedition to Bhutan, Marlborough, Crowood Press,  eta Seattle, Cloudcap Press, . Biak 1988an argitaratuak, 1986ko espedizio britainiarraren liburua da.

 Ikus, gainera 
 Himalaia
 Bhutan

 Kanpo estekak 
  Mendiaren argazkia Nirvana Expeditions webgunean.
  Mendia bere baitan hartzen duen Tin-Tin Trekkingen Bhutango eskualde mapa.
  1999ko espedizio japoniarra.

Kategoria:Himalaiako zazpimilakoak
Kategoria:Bhutango mendiak
Kategoria:Tibeteko mendiak
Kategoria:Herrialdeetako mendi garaienak